TEJO provas kalkuli siajn membrojn
#000000
TEJO havas 5 000 membrojn, laŭ nova takso. La plej granda membrokategorio estas ”eksaj individuaj membroj”. Multaj ne scias, ke ili membras, kaj multaj ne scipovas Esperanton. Nur kvin landaj sekcioj sendis plenajn informojn pri asociaj membroj.
#000001
Dum multaj jaroj TEJO ne volis aŭ povis publikigi informojn pri tio, kiom da membroj ĝi efektive havas. Sed finfine, dum la ĵusa komitata kunsido, Rogier Huurman, estrarano kaj baldaŭa nova ĝenerala sekretario, prezentis raporton de la laborgrupo pri membronombro.
#000002
Laŭ tiu takso TEJO nun havas proksimume kvin mil membrojn, sed preciza nombro daŭre ne haveblas. La plej granda membrokategorio, iom surprize, estas ”eksaj individuaj membroj”. Homoj, kiuj ne renovigas sian membrecon, nun estas aŭtomate aligataj al la asocio en la kategorio ”Junaj amikoj de Esperanto”, se ili plu estas TEJO-aĝaj.
#000003
El la entute 2 800 ”Junaj amikoj”, 1 700 estas eksaj individuaj membroj kiuj ne rekotizis. Difinoj de la membrokategorioj laŭ la statuto de TEJO troveblas fine de la artikolo. Krom por individuaj membroj, la ciferoj estas taksoj.
#000004
Oni kolektis ”junajn amikojn” per la retejo Esperanto.net kaj persone dum eventoj, ĉefe du grandaj aranĝoj kadre de Eŭropa Unio en 2016 kaj 2018. Laŭ informoj donitaj dum la komitata kunsido, oni ial ne plu kolektas ”junajn amikojn” per la retejo, kiu cetere dum longa tempo misfunkciis. Tamen la koncerna formularo nun ja alireblas.
#000005
Kvankam oni kreis la kategorion ”junaj amikoj” jam en 2016, TEJO neniam sukcesis krei kontakton kun tiuj ”membroj”. Dum la komitatkunsido en 2018 oni asertis, ke ne eblas kontakti la ”junajn amikojn” pro problemoj rilataj al ĜDPR.
#000006
Estas dubinde, ĉu la plejparto de la ”junaj amikoj” entute scias, ke ili estas konsiderataj membroj de TEJO, kaj ĉu tiu membreco signifas ion ajn al ili. Ĉar la kategorio estas por homoj kiuj interesiĝas pri Esperanto, sed ne scipovas la lingvon, por kontakti ilin necesus traduki ĉiun mesaĝon al kelkdek lingvoj.
#000008
Tamen inter la ”junaj amikoj” estas ankaŭ homoj, kiuj ja scias Esperanton. En 2019, la komitato decidis, ke ĉiu individua membro de TEJO kies membreco eksvalidiĝas, aŭtomate iĝos ”juna amiko” kaj tiel restos membro, se ne estos eksplicita peto pri eksmembriĝo.
#000009
La ”junaj amikoj” ne pagas kotizojn. Aliflanke la kotizoj ĝenerale estas marĝena afero en la buĝeto de TEJO. Laŭ la buĝeto por 2020, nur 3 procentoj el la enspezoj de TEJO venas de membrokotizoj. Preskaŭ la tuta cetero venas de subvencioj.
#000010
Albert Stalin Garrido, la estrarano pri landa kaj faka agado, informis ke oni ankoraŭ ne scias kiom da asociaj membroj TEJO havas, ĉar malpli ol duono de la landaj sekcioj respondis al petoj de TEJO. Landaj sekcioj ofte ne ĝisdatigas sian membroliston kaj havas neformalan strukturon kun multaj nepagantaj membroj.
#000012
La nuna ĝenerala sekretario, Konstanze Schönfeld, raportis ke TEJO havas kompletajn datumojn nur pri kvin landaj sekcioj (Brazilo, Ĉeĥio, Katalunio, Nederlando, Slovakio). Ŝi agnoskis, ke iuj homoj membras en pluraj asocioj kaj tial povis esti kalkulitaj pli ol unufoje. Oni laŭ ŝi strebas forstreki duoblaĵojn, sed ne ĉiam sukcesas.
#000013
Ankaŭ la nunan takson pri la membrokvanto TEJO ne volas publike diskonigi ekster Esperantujo. La ĉefa kialo ŝajne estas la membreco de TEJO en Forumo Junulara Eŭropa. Membreco en tiu organizo helpas al TEJO ricevi subvenciojn, sed por plu resti membro, TEJO principe devus havi minimume kvin mil membrojn en Eŭropo.
#000014
Dum la komitata kunsido oni konstatis ankaŭ, ke la individuaj membroj nun ne estas taŭge reprezentataj en la supera organo de la asocio. Kvankam 872 individuaj membroj devus esti reprezentataj de naŭ komitatanoj B, nuntempe estas nur tri komitatanoj B, ĉar elektoj ne okazis dum la pasinta jaro.
#000015
Rogier Huurman anoncis, ke li baldaŭ lanĉos alvokon por kandidatoj. Li krome diris ke li planas daŭrigi la funkciadon de la laborgrupo pri memebronombro dum sia mandato kaj sendi ĝisdatigon ĉiumonate pri la membronombro.
#000016
Pli frue Libera Folio raportis, ke Léon Kamenický estas elektita kiel la nova prezidanto de TEJO. Veronika Venislovas estis elektita kiel kasisto kaj Rogier Huurman kiel ĝenerala sekretario. Cyprien Guiya, kiu estis forpelita de IJK 2018 pro seksĝenado al alia partoprenanto, retiris sian kandidatiĝon.
#000018
Membrokategorioj laŭ la statuto de TEJO:
#000019
la individuaj membroj de UEA, kiuj aĝas ne pli ol 35 jarojn je la komenco de la jaro.
#000021
la aligitaj membroj de UEA, kiuj aĝas ne pli ol 35 jarojn je la komenco de la jaro.
#000022
kiuj aĝas ĝis inkluzive 35 jarojn je la komenco de la jaro;
kiuj ne estas individuaj aŭ aligitaj membroj; kaj
por kiuj la koncerna landa aŭ faka sekcio pagis kotizon egalan al la kotizo por aligita membreco de UEA.
#000023
kiuj aĝas ĝis inkluzive 35 jarojn je la komenco de la jaro;
kiuj ne estas individuaj, asociaj aŭ aligitaj membroj; kaj
deklaras sian volon iĝi juna amiko de Esperanto; aŭ
estas membroj de la unuopaj landaj aŭ fakaj asocioj por kiuj:
la koncerna landa aŭ faka sekcio ne pagas kotizon al TEJO
la koncerna landa aŭ faka sekcio ne ricevas kotizon; aŭ
estis individua membro, sed la membreco eksvalidiĝis pro nepagado de kotizo sen eksplicita peto je eksmembriĝo
#000024
deklaras sian volon iĝi juna amiko de Esperanto; aŭ
estas membroj de la unuopaj landaj aŭ fakaj asocioj por kiuj:
la koncerna landa aŭ faka sekcio ne pagas kotizon al TEJO
la koncerna landa aŭ faka sekcio ne ricevas kotizon; aŭ
estis individua membro, sed la membreco eksvalidiĝis pro nepagado de kotizo sen eksplicita peto je eksmembriĝo
#000025
la koncerna landa aŭ faka sekcio ne pagas kotizon al TEJO
la koncerna landa aŭ faka sekcio ne ricevas kotizon; aŭ
estis individua membro, sed la membreco eksvalidiĝis pro nepagado de kotizo sen eksplicita peto je eksmembriĝo
#000026
Je komenco de nova jaro, post kiam eksvalidiĝas unu el la kondiĉoj kiuj difinas membrecon;
Post peto de la membro;
Je morto de la membro.
#000027
Ĉu TEJO havas 25.000 membrojn?
TEJO: La esploro de EU ne havos konsekvencojn
TEJO donos ”proksimuman informon” pri la nekonata membronombro de la asocio
#000028
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000029
Kiom da homoj estas en ĉiu kategorio?
#000032
Laŭ la diagramo ĉe la supro de la paĝo: 872 individuaj membroj, 1400 aligitaj kaj asocioj, 2800 junaj amikoj.
#000033
Sume do 5072 „membroj“. Mi supozas, ke la du ŝlosilaj frazoj por kompreni la komedion pri la membronombro estas la jenaj:
#000034
„nur 3 procentoj el la enspezoj de TEJO venas de membrokotizoj. Preskaŭ la tuta cetero venas de subvencioj.“
„Membreco en tiu organizo helpas al TEJO ricevi subvenciojn, sed por plu resti membro, TEJO principe devus havi minimume kvin mil membrojn en Eŭropo.“
#000035
Tial la estraro deklaris, ke TEJO havas 5072 „membrojn“. Ĉiu scias, ke tiu nombro estas simile fantazia kiel la antaŭe deklaritaj 25'000 membroj. Sed la estraro volas plu ĝui la ŝaŭmvinon de subvencioj.
#000036
La hodiaŭaj "junuloj" (ĝis kiu aĝo oni estas "juna"?) estas tiuj, kiuj tiras la fadenojn malantaŭ la kulisoj por mortigi UEA. TEJO bezonas la monon de UEA kaj faros ĉion eblan por akiri parton de ĝi. Se TEJO mensogas ĉe la eksteraj organizaĵoj, nur por ricevi monon, kial ĝi ne akiru [la] monon de la organizaĵo de la maljunuloj (ekde kiu aĝo oni estas maljuna)?
#000038
Hahaha, dankon. Mi tiel koncentriĝis je la teksto, ke mi ne rimarkis ke la datumo estas ĉe la grafikaĵo.
#000039
Gratulon el la TEJO-estraro, ke ĝi sukcesis anonci almenaŭ la proksimuman membrnombron.
#000040
Kio koncernas la menciitajn problemojn pri la aligitaj kaj asociaj membroj mi denove atentigas, ke la TEJO-statuto ne permesas landajn kaj fakajn asociojn, kiuj ne havas ordan membroadministradon. Se la estraro volus agi laŭ sia statuto, ĝi devus solvi tiun problemon aŭ adiaŭi al tiuj blufaj landaj kaj fakaj asocioj.
#000041
"La plej granda membrokategorio estas ”eksaj individuaj membroj”. Multaj ne scias, ke ili membras"
#000042
Aserto ke ”ekzistas pli ol 2 milionoj da esperantistoj en la mondo” aspektas eĉ pli mirinda danke al tiu informo. 🙂
#000047
Mi komencas kredi je la 63 000-terurnombro.
#000048
Estus bone kredi je 1.000.000.000 esperantistoj. Neniu kapablas kontroli tion kaj la kvanto estas tuegala preskau por tuta mondo )
#000049
Tio estas sufiĉe hontinda. Mi ŝatus aŭdi la argumentojn de TEJO-anoj kiuj defendas tiun sistemon, escepte de "ni bezonas subvenciojn".
#000050
Preskaŭ certe multaj institucioj faras tion.
#000052
Mi ne pridubas, ke TEJO-anoj ne estas trompemaj. Sed en la komedio pri la membrokvanto agas la estraranoj, kaj tiuj apartenas al alia kategorio.
#000056
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000064
Aliĝi al 400 aliaj abonantoj
#000067